সারদা তদন্তে জেরা করতে হবে মুখ্যমন্ত্রীকে। সিবিআইয়ের দরজায় দাঁড়িয়ে দাবি জানাল বামেরা। একদিকে তৃণমূলকে আক্রমণ। অন্যদিকে মোদী-মমতা বন্ধুত্বের অভিযোগ। সারদা ইস্যুতে বিধানসভা ভোটের আগে এক ঢিলে দুই পাখি মারার চেষ্টায় বাম নেতারা।
 ওয়েব ডেস্ক: সারদা তদন্তে জেরা করতে হবে মুখ্যমন্ত্রীকে। সিবিআইয়ের দরজায় দাঁড়িয়ে দাবি জানাল বামেরা। একদিকে তৃণমূলকে আক্রমণ। অন্যদিকে মোদী-মমতা বন্ধুত্বের অভিযোগ। সারদা ইস্যুতে বিধানসভা ভোটের আগে এক ঢিলে দুই পাখি মারার চেষ্টায় বাম নেতারা। দেড় বছর আগে সুপ্রিম কোর্টের নির্দেশে সিবিআই সারদা কেলেঙ্কারির তদন্ত শুরু করেছে। এখনও শুরু হয়নি বিচার প্রক্রিয়া। বামেদের অভিযোগ, তদন্তে ঢিলে দিচ্ছে কেন্দ্রীয় গোয়েন্দা সংস্থা। চিটফান্ড কাণ্ডে বৃহত্তর ষড়যন্ত্রের খোঁজ পেতে বিধানসভা ভোটের আগে মুখ্যমন্ত্রীকে নোটিস পাঠানোর দাবি জানালেন বাম নেতারা। বামেদের অভিযোগ, বিজেপির সঙ্গে তলায় তলায় দেওয়া-নেওয়া চলছে তৃণমূলের।আর সেজন্যই, সারদা তদন্তে ধীরে চলতে বাধ্য হচ্ছে সিবিআই। অভিযোগ প্রমাণে তাঁদের হাতিয়ার মুকুল রায়ের ঘর ওয়াপসি। রাজনৈতিক মহল বলছে, সারদা ইস্যুতে তৃণমূল ও বিজেপিকে এক জায়গায় এনে ঘাসফুলের হাত ধরার রাস্তাতে কাঁটা বিছিয়ে দেওয়ার চেষ্টাটাও কৌশলে করে গেলেন সূর্যকান্ত মিশ্র-মহম্মদ সেলিমরা।